ปิดจราจรเพชรเกษม 51 วัน กรมทางหลวงบูรณะผิวจราจร-กม.410 ถึง กม.414 ฝั่งขาล่อง
กรมทางหลวงแจ้งปิดการจราจรบนถนนเพชรเกษม จังหวัดประจวบคีรีขันธ์ เพื่อบูรณะและซ่อมแซมเป็นเวลา 51 วัน กรมทางหลวงโดยแขวงทางหลวงประจวบคีรีขันธ์ (หัวหิน) ได้ทำการปิดการจราจรในทางหลวงชั่วคราวเพื่อดำเนินการบูรณะผิวทางบนทางหลวงหมายเลข 4 (ถนนเพชรเกษม) ในพื้นที่ตำบลช้างแรก อำเภอบางสะพานน้อย จังหวัดประจวบคีรีขันธ์ และตำบลทรายทอง อำเภอบางสะพานน้อย จังหวัดประจวบคีรีขันธ์ ตั้งแต่วันที่ 7 มกราคม 2559 ถึง วันที่ 26 กุมภาพันธ์ 2559 รวมระยะเวลาดำเนินการทั้งสิ้น 51 วัน โดยมีจุดเริ่มต้นที่ กม.410+300 (บริเวณบ้านหินปิด)-กม.414+813 (บริเวณบ้านทุ่งสีเสียด) ด้านซ้ายทาง (ขาล่องใต้) ระยะทาง 4.51 กิโลเมตร และได้จัดการจราจรให้รถทุกชนิดเบี่ยงไปวิ่งสวนทางด้านขวา (ขาเข้ากรุงเทพฯ) ต่อไป ในระหว่างดำเนินการอาจทำให้การจราจรติดขัดไม่สะดวกแก่ผู้ใช้รถใช้ถนนและประชาชนทั่วไป กรมทางหลวงต้องขออภัยในความไม่สะดวกมา ณ โอกาสนี้ ขอให้ประชาชนวางแผนการเดินทางล่วงหน้าและโปรดใช้เส้นทางอย่างระมัดระวังเพื่อลดการเกิดอุบัติเหตุที่อาจเกิดขึ้นได้ เมื่อดำเนินการแล้วเสร็จจะทำให้ประชาชนได้รับความสะดวก รวดเร็ว และปลอดภัยในการเดินทางยิ่งขึ้น,ทั้งนี้ ผู้ใช้เส้นทางดังกล่าวและประชาชนทั่วไป สามารถสอบถามรายละเอียดเพิ่มเติม หรือแจ้งเหตุต่างๆ ระหว่างดำเนินการได้ที่แขวงทางหลวงประจวบคีรีขันธ์ (หัวหิน) โทร.0-3251-1223 หรือสายด่วนกรมทางหลวง 1586 (โทร.ฟรีทุกเครือข่ายตลอด 24 ชั่วโมง)
กรมทางหลวงแจ้งปิดการจราจรบนถนนเพชรเกษม จังหวัดประจวบคีรีขันธ์ เพื่อบูรณะและซ่อมแซมเป็นเวลา 51 วัน กรมทางหลวงโดยแขวงทางหลวงประจวบคีรีขันธ์ (หัวหิน) ได้ทำการปิดการจราจรในทางหลวงชั่วคราวเพื่อดำเนินการบูรณะผิวทาง
กรมทางหลวง,ปิดการจราจร,ถนนเพชรเกษม,ประจวบคีรีขันธ์,ซ่อมแซม,ปิดการจราจรชั่วคราว,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ,ข่าว กทม.